CELEX: 62016CN0039
Language: el
Date: 2016-01-25 00:00:00
Title: Υπόθεση C-39/16: Αίτηση προδικαστικής αποφάσεως την οποία υπέβαλε το Rechtbank van eerste aanleg Antwerpen (Βέλγιο) στις 25 Ιανουαρίου 2016 — Argenta Spaarbank NV κατά Belgische Staat

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/13
            
         Αίτηση προδικαστικής αποφάσεως την οποία υπέβαλε το Rechtbank van eerste aanleg Antwerpen (Βέλγιο) στις 25 Ιανουαρίου 2016 — Argenta Spaarbank NV κατά Belgische Staat
   (Υπόθεση C-39/16)
   (2016/C 136/18)
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Antwerpen
   
      Διάδικοι στην υπόθεση της κύριας δίκης
   
   
      Προσφεύγουσα-ενάγουσα: Argenta Spaarbank NV
   
      Καθού-εναγόμενο: Belgische Staat
   
      Προδικαστικά ερωτήματα
   
   
               1)
            
            
               Μήπως το άρθρο 198, σημείο 10, του WIB92, όπως είχε εφαρμογή για τα οικονομικά έτη 2000 και 2001, αντιβαίνει στο άρθρο 4, παράγραφος 2, της οδηγίας για τις μητρικές και τις θυγατρικές εταιρίες (οδηγίας 90/435/ΕΟΚ (1) του Συμβουλίου) κατά το μέρος που ορίζει ότι οι τόκοι δεν θεωρούνται επαγγελματικά έξοδα μέχρι ποσού ίσου με αυτό των βάσει των άρθρων 202 έως 204 του WIB92 δυναμένων να απαλλαγούν εισοδημάτων από μετοχές ή μερίδια που αποκτήθηκαν από εταιρία η οποία, κατά τον χρόνο της μεταβιβάσεώς τους, δεν τα κατείχε επί τουλάχιστον ένα συνεχές έτος, όπου δεν γίνεται διάκριση αναλόγως του αν η προαναφερθείσα φορολογία των τόκων αφορά τη συμμετοχή (ή τη χρηματοδότησή της) από την οποία αποκτήθηκαν τα δυνάμενα να απαλλαγούν μερίσματα;
            
         
               2)
            
            
               Μήπως το άρθρο 198, σημείο 10, του WIB92, όπως είχε εφαρμογή για τα οικονομικά έτη 2000 και 2001, αποτελεί διάταξη για την αποφυγή της φορολογικής απάτης και των καταχρήσεων κατά την έννοια του άρθρου 1, παράγραφος 2, της οδηγίας για τις μητρικές και τις θυγατρικές εταιρίες (οδηγίας 90/435/ΕΟΚ του Συμβουλίου) και, σε περίπτωση καταφατικής απαντήσεως, μήπως το άρθρο 198, σημείο 10, του WIB92 υπερβαίνει το αναγκαίο όριο για την αποφυγή της φορολογικής απάτης και των καταχρήσεων, κατά το μέρος που ορίζει ότι οι τόκοι δεν θεωρούνται επαγγελματικά έξοδα μέχρι ποσού ίσου με αυτό των βάσει των άρθρων 202 έως 204 δυναμένων να απαλλαγούν εισοδημάτων από μετοχές ή μερίδια που αποκτήθηκαν από εταιρία η οποία, κατά τον χρόνο της μεταβιβάσεώς τους, δεν τα κατείχε επί τουλάχιστον ένα συνεχές έτος, όπου δεν γίνεται διάκριση αναλόγως του αν η προαναφερθείσα φορολογία των τόκων αφορά τη συμμετοχή (ή τη χρηματοδότησή της) από την οποία αποκτήθηκαν τα δυνάμενα να απαλλαγούν μερίσματα;
            
         
      (1)  Οδηγία 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών (EE L 225, σ. 6).